Hapsodrilus

Hapsodrilus er en slekt av biller som hører til familien smellere (Elateridae).

Utseende 
Middelsstore (ca. 9-15 millimeter), litt brede, rødbrune eller mørkbrune smellere. Oversiden er forholdsvis tett hårete. Fasettøynene er velutviklede. Antennene er lange og sagtakkede. Pronotum er omtrent så langt som bredt, nesten kvadratisk med lysorganer ved bakhjørnene. Også bakkroppen har lysorganer.

Larvene er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Smellernes larver lever i jorda eller i død ved. Larvene i denne slekten er trolig rovdyr. Disse artene har lysorganer og kan lyse i mørket.

Utbredelse 
Arten er utbredt fra Mexico i nord til Argentina i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 
 Stammen Pyrophorini Candéze, 1859
 Slekten Hapsodrilus Costa, 1975
 Hapsodrilus amydrus Casari-Chen, 1986
 Hapsodrilus funale (Candèze, 1863)
 Hapsodrilus ignifer (Germar, 1841)
 Hapsodrilus luculentus (Germar, 1841)
 Hapsodrilus pyrotis (Germar, 1841)

Referanser

Eksterne lenker 
 

Smellere
Biller formelt beskrevet i 1975
Dyr formelt beskrevet av Cleide Costa